stanford-oval/wikipedia huggingface dataset:
หน่วยทางทหาร
หน่วยบัญชาการ รูปขบวนและหน่วยทหาร

เป็นเรื่องปกติ อย่างน้อยในกองทัพของยุโรปและอเมริกาเหนือจะเรียกองค์ประกอบพื้นฐานของกองทัพว่าเป็น หน่วยบัญชาการ รูปขบวน และหน่วยทหาร
ในบริบททางทหาร หน่วยบัญชาการคือชุดของหน่วยและรูปขบวนที่อยู่ภายใต้การควบคุมของนายทหารเพียงคนเดียว แม้ว่าในช่วงสงครามโลกครั้งที่สอง หน่วยบัญชาการก็เป็นชื่อที่ตั้งให้กับกลุ่มชุดรบ (battle group) ในกองทัพบกสหรัฐ โดยทั่วไปกองบัญชาการด้านการบริหารและทางยุทธศาสตร์จะถูกรับผิดชอบโดยรัฐบาลแห่งชาติหรือหรือกองบัญชาการทหารแห่งชาติ ไม่ใช่เรื่องแปลกที่การบริการระดับชาติของแต่ละหน่วยจะมีการบังคับบัญชาเป็นของตนเอง (เช่น ส่วนทางบก, ส่วนทางอากาศ, ส่วนทางเรือ และส่วนการแพทย์ในกองทัพบกเบลเยียม) แต่การมีอยู่ของส่วนบัญชาการเฉพาะหน่วยไม่ได้เป็นการขัดขวางคำสั่งการที่ไม่ได้อิงตามส่วนบริการเหล่านั้น
รูปขบวน (formation) ถูกกำหนดโดยกระทรวงกลาโหมสหรัฐว่าเป็น "อากาศยาน, เรือ หรือหน่วย ตั้งแต่ 2 ลำ (หน่วย) ขึ้นไปที่ดำเนินกิจกรรมร่วมกันภายใต้ผู้บังคับหน่วย" คำว่า Fomin ในสารานุกรมสหภาพโซเวียตที่ยิ่งใหญ่ เน้นถึงการรวมกำลังว่าเป็น "รูปขบวนคือหน่วยทางทหารที่ก่อตั้งขึ้นมาจากหน่วยกองกำลังที่เชี่ยวชาญด้านอาวุธและบริการเพื่อสร้างความสมดุลในการรบผสมเหล่า รูปขบวนต่าง ๆ แตกต่างกันเพียงความสามารถในการใช้กำลังเพื่อบรรลุพลในระดับต่าง ๆ ต่อเป้าหมายในทางยุทธศาสตร์ การปฏิบัติการ ทางยุทธวิธีตามวัตถุประสงค์ของภารกิจที่แตกต่างกัน" เป็นหน่วยทางทหารที่มีการผสมผสานกันระหว่างหน่วยย่อยที่สามารถบูรณาการและปฏิบัติการ และปกติจะมีขีดความสามารถในการรบได้ ตัวอย่างของรูปขบวน เช่น กองพล, กองพลน้อย, กองพัน, กองบิน เป็นต้น นอกจากนี้รูปขบวนอาจจะหมายถึงรูปแบบทางยุทธวิธี การจัดเตรียมกำลังทางกายภาพหรือการจัดวางกำลังทหารและอาวุธ เช่น รูปขบวนแบบกระดองเต่า (testudo formation), รูปขบวนลิ่ม เป็นต้น
หน่วยทั่วไป คือหน่วยทางทหารที่เป็นเนื้อเดียวกัน (ทั้งการรบ, การสนับสนุนการรบ หรือสมรรถภาพในเชิงไม่ใช่การสู้รบ) ซึ่งรวมไปถึงเจ้าหน้าที่บริการที่ส่วนใหญ่มาจากหน่วยบริการเดียว หรือเหล่าบริการเดียว โดยมีภาระหน้าที่ในทั้งด้านการบริหารและการบังคับการอยู่ในตัวเอง หน่วยใด ๆ ก็ตามที่อยู่ใต้การบังคับบัญชาของอีกหน่วยหนึ่งถือเป็นหน่วยย่อยหรือหน่วยรอง ไม่ใช่เรื่องแปลกในสหรัฐที่หน่วยและรูปขบวนจะใช้ตรงกัน ส่วนในทางปฏิบัติของเครือจักรภพ รูปขบวนจะไม่ถูกใช้กับหน่วยทหารขนาดเล็ก เช่น กองพัน, หมวด จะถูกเรียกว่า "หน่วย" (unit) และหมวด หรือ กองร้อยจะใช้เรียกว่าเป็นหน่วยย่อย ในเครือจักรภพ รูปขบวนจะหมายถึง กองพัน, กองพลน้อย เป็นต้น
กองทัพที่แตกต่างกัน และแม้แต่เหล่าบริการที่แตกต่างกันของกองทัพ อาจจะใช้ชื่อเดียวกันเพื่อแสดงถึงความแตกต่างของหน่วยทางทหารประเภทต่าง ๆ เช่น กองเรือ (squadron) ในกองทัพเรือส่วนใหญ่ กองเรือคือรูปขบวนของเรือหลายลำ ในกองทัพอากาศส่วนใหญ่เป็นหน่วยเรียกว่าฝูงบิน (squadron) ในกองทัพบกสหรัฐเป็นหน่วยขนาดกองพันของทหารม้าเรียกว่ากองพันทหารม้า (squadron) และในกองทัพบกในเครือจักรภพขนาดกองร้อยในระดับหน่วยย่อย
อัตราการจัดและยุทโธปกรณ์

อัตราการจัดและยุทโธปกรณ์ (table of organization and equipment: TOE หรือ TO&E) เป็นเอกสารที่เผยแพร่โดยหน่วยสนับสนุนการจัดการกองทัพบกสหรัฐ (U.S. Army Force Management Support Agency) ซึ่งกำหนดหน่วยทางทหาร, กำลังพล, และยุทโธปกรณ์ของหน่วยตั้งแต่กองพลลงมา แต่รวมไปถึงกองบัญชาการของกองทัพน้อยและกองทัพ
นอกจากนี้ยังให้ข้อมูลเกี่ยวกับภารกิจและขีดความสามารถของหน่วยตลอดจนสถานะปัจจุบันของหน่วย อัตราการจัดและยุทโธปกรณ์ทั่วไปสามารถใช้ได้กับหน่วยทั่วไป (เช่น ทหารราบ) มากกว่าหน่วยเฉพาะ (เช่น กองพลทหารราบที่ 3) ด้วยวิธีนี้ ทุกหน่วยในเหล่าเดียวกัน (เช่น ทหารราบ) จะปฏิบัติตามแนวทางตามโครงสร้างเดียวกัน
ลำดับชั้นสมัยใหม่

ดูเพิ่ม: ลำดับชั้นการบังคับบัญชา
ลำดับชั้นสมัยใหม่ > กองทัพอากาศ

โครงสร้างหน่วยของกองทัพอากาศนั้นแตกต่างกันไปในแต่ละประเทศ บางกองทัพอากาศ (เช่น กองทัพอากาศสหรัฐ และกองทัพอากาศสหราชอาณาจักร) แบ่งออกเป็น หน่วยบัญชาการ, กองบินน้อย (air group) และฝูงบิน และกองทัพอากาศอื่น ๆ (เช่น กองทัพอากาศโซเวียต) มีโครงสร้างหน่วยรูปแบบเดียวกับกองทัพบก ในกองทัพอากาศแคนาดาสมัยใหม่ใช้คำว่า กองการบิน (air division) เป็นรูปขบวนที่อยู่ระหว่างกองบินและหน่วยบัญชาการทางอากาศ (air command) เช่นเดียวกับกองทัพอากาศสหราชอาณาจักรและแคนาดาที่ในกองบินจะประกอบไปด้วยฝูงบินเป็นหน่วยรอง
| สัญลักษณ์เนโท (เปรียบเทียบกับ ทบ> ) | ชื่อหน่วย (ทอ> สหรัฐ / สหราชอาณาจักร / อื่น ๆ) | จำนวนบุคลากร | จำนวนอากาศยาน | จำนวนหน่วยรอง (ทอ> สหรัฐ / สหราชอาณาจักร) | ผู้บังคับบัญชา (ทอ> สหรัฐ / สหราชอาณาจักร) |
| --- | --- | --- | --- | --- | --- |
|   | หน่วยบัญชาการรบรวม หรือ กองทัพอากาศ | กองทัพอากาศทั้งหมด | กองทัพอากาศทั้งหมด | หน่วยบัญชาการหลัก / หน่วยบัญชาการ | จอมพลอากาศ / จอมพลอากาศ หรือ พลอากาศเอก |
|   | หน่วยบัญชาการหลัก / หน่วยบัญชาการ | แตกต่างกันไป | แตกต่างกันไป | แตกต่างกันไปตามภูมิภาคหรือหน้าที่ | พลเอก / พลอากาศเอก |
|   | ไม่มีใน ทอ.สหรัฐ / หน่วยบัญชาการ หรือ กำลังรบทางอากาศยุทธวิธี (tactical air force)  / กองทัพทางอากาศ | แตกต่างกันไปตามภูมิภาคหรือหน้าที่ | แตกต่างกันไป | แตกต่างกันไปตามภูมิภาคหรือหน้าที่ | พลเอก หรือ พลโท / พลอากาศเอก หรือ พลอากาศโท |
|   | กองทัพอากาศกำกับหมายเลข / ไม่มีใน ทอ.สหราชอาณาจักร | แตกต่างกันไปตามภูมิภาคหรือหน้าที่ | แตกต่างกันไป | 2+ กองบิน / กองบินน้อย | พลตรี หรือ พลโท / ไม่มี |
|   | ไม่มีใน ทอ.สหรัฐ / ไม่มีใน ทอ.สหราชอาณาจักร  / กองพลบิน / กองการบิน | แตกต่างกันไปตามภูมิภาคหรือหน้าที่ | แตกต่างกันไป | 2+ กองบิน / กองบินน้อย | พลตรี หรือ นายพลกองพล |
|   | กองบิน / กองบินน้อย  / กองพลน้อยทหารอากาศรัสเซีย / กองพลน้อยทหารอากาศ (air brigade) | 1,000–5,000 | 48–200 | 2+ กองบินน้อย / กองบิน | พลจัตวา / พลอากาศตรี หรือ พลอากาศจัตวา |
|   | กองบินน้อย (group) / กองบิน หรือสถานี / กรมบินรัสเซีย | 300–1,000 | 17–48 | 3–4 ฝูงบิน / 3–10 หน่วยบิน | พันเอก / นาวาอากาศเอก หรือ นาวาอากาศโท |
|   | ฝูงบิน | 100–300 | 7–16 | 3–4 หน่วยบิน | พันโท หรือ พันตรี / นาวาอากาศโท หรือ นาวาอากาศตรี |
|   | หน่วยบิน หรือ ชตัฟเฟิล | 20–100 | 4–6 | 2 ตอนหรือมากกว่านั้น พร้อมด้วยลูกเรือซ่อมบำรุงและสนับสนุน | พันตรี หรือ ร้อยเอก / นาวาอากาศตรี หรือ เรืออากาศเอก |
|   | ชตัฟเฟิล หรือ เอชลอน | 40–160 | 6-12 | 1-2 ตอน พร้อมด้วยลูกเรือซ่อมบำรุงและสนับสนุน | ร้อยเอก หรือ ร้อยเอกเสนาธิการ |
|   | ตอน | 10–40 | ไม่มี–2 | ไม่มี | นายทหารปฏิบัติการ หรือ นายทหารประทวนชำนาญการ |
|   | ส่วน | 8–12 | ไม่มี | ไม่มี | นายทหารประทวนชำนาญการ หรือ นายทหารประทวน |
|   | หมู่ หรือ ลูกเรือ | 2–4 | ไม่มี | ไม่มี | นายทหารประทวน |
กองกำลังเฉพาะกิจ

กองกำลังเฉพาะกิจ คือหน่วยหรือรูปขบวนที่สร้างขึ้นเป็นกลุ่มเฉพาะกาลสำหรับวัตถุประสงค์ในการปฏิบัติการโดยเฉพาะ นอกเหนือจากรูปแบบการจัดลำดับชั้นตามรูปแบบหน่วยทางทหารที่พัฒนามาตั้งแต่ต้นคริสต์ศตวรรษที่ 17 ในยุโรปในชื่อของ กองกำลังต่อสู้ (fighting force) ซึ่งถูกสร้างขึ้นมาเพื่อวัตถุประสงค์เฉพาะในการปฏิบัติการเฉพาะตามภารกิจ เช่น คัมพ์กรุพเพอของเยอรมัน หรือของสหรัฐคือ ชุดรบ (กองทัพบก) หรือ กองกำลังเฉพาะกิจ (กองทัพเรือ) ระหว่างสงครามโลกครั้งที่สอง หรือ กลุ่มปฏิบัติการกลยุทธ์ (operational manoeuvre group) ของโซเวียตในช่วงสงครามเย็น ในกองทัพบกของสหราชอาณาจักรหรือเครือจักรภพ กลุ่มชุดรบ (battlegroup) กลายเป็นกลุ่มของกองร้อยระหว่างสงครามโลกครั้งที่สองและสงครามเย็น
ในเนโท กองกำลังเฉพาะกิจร่วม (joint task force: JTF) จะเป็นการรวมกลุ่มแบบเฉพาะกาลที่รวมเอาส่วนจากกองทัพเดียวมากกว่าหนึ่งหน่วย ส่วนกองกำลังเฉพาะกิจผสม (Combined Task Force: CTF) นั้นจะเป็นการรวมกลุ่มเฉพาะกาลที่รวมเอาส่วนจากมากกว่าหนึ่งชาติ และกองกำลังเฉพาะกิจร่วมผสม (Combined Joint Task Force: CJTF) จะเป็นการรวมกลุ่มเฉพาะกาลที่ประกอบไปด้วยส่วนจากมากกว่าเหล่าทัพเดียวและมากกว่าชาติเดียว
ดูเพิ่ม

ชอล์ค (การทหาร)
การควบคุมบังคับบัญชา
การบริหารงานทหาร
หมายเหตุเพิ่มเติม

↑  ในสหรัฐ มักจะมีการเข้าใจผิดว่ากองทัพของพวกเขาถูกห้ามไม่ให้มีกองกำลังดังกล่าวตามบัญญัติกองกำลังร่วม (Posse Comitatus Act) บัญญัติดังกล่าวสงวนอำนาจให้แก่สภาคองเกรสในการจ้างกำลังทหารของรัฐบาลกลางเพื่อบังคับใช้กฎหมายและความสงบเรียบร้อย โดยใช้กับกองทัพบกสหรัฐ และกองทัพอากาศสหรัฐเท่านั้น ขณะที่นาวิกโยธินสหรัฐและกองทัพเรือสหรัฐจะถูกบังคับใช้แยกต่างหาก และหน่วยยามฝั่งสหรัฐ ที่มีการระบุบทบาทชัดเจนในการบังคับใช้กฎหมายยามสงบ กองกําลังป้องกันชาติของกองทัพบกสหรัฐที่อยู่ในการควบคุมของมลรัฐ (ในทางเทคนิคแล้วคือส่วนหนึ่งของกองทัพบกสหรัฐ) ก็ไม่ถูกนับรวมอยู่ในบัญญัติกองกำลังร่วม (Posse Comitatus Act) ส่วนของบัญญัติปราบจลาจล (Insurrection Act) ซึ่งเป็นอำนาจการสั่งการของประธานาธิบดีสหรัฐในการใช้กำลังทหารของรัฐบาลกลางเพื่อฟื้นฟูความสงบเรียบร้อยของประชาชนในสถานการณ์ฉุกเฉินที่มีความร้ายแรง บัญญัติดังกล่าวถูกนำมาใช้งานในช่วงการจลาจลในลอสแอนเจลิส พ.ศ. 2535[ต้องการอ้างอิง]
↑  ในสหรัฐอเมริกา รูปแบบนี้เรียกว่า ภูมิภาคทหารบก
↑  บางประเทศเช่นบราซิล
↑  กลุ่มตะวันออก
↑  กองทัพบกกองทัพปลดปล่อยประชาชน
↑  กองทัพบกกองทัพปลดปล่อยประชาชน
รูปขบวนพาหนะทางทหารผสมอากาศยานและเรือรบระหว่างการฝึกระหว่างกองทัพเรือสหรัฐและกองกำลังป้องกันตนเองทางอากาศญี่ปุ่น
สหรัฐในโอลิมปิกเยาวชน

| สหรัฐ ในโอลิมปิกเยาวชน |
| --- | --- |

รหัสประเทศ: USA
เอ็นโอซี: คณะกรรมการโอลิมปิกสหรัฐ
เหรียญ:  ทอง 32 เงิน 28 ทองแดง 25 รวม 85 
การเข้าร่วมในกีฬาฤดูร้อน
2010 2014 2018
การเข้าร่วมในกีฬาฤดูหนาว
 2012  2016  2020 
2010 →
ประเทศสหรัฐเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศสหรัฐ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ USA
นับตั้งแต่ครั้งแรกที่ประเทศสหรัฐส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติสหรัฐได้รับเหรียญรางวัลรวมทั้งหมด 85 เหรียญ โดยแบ่งเป็น 32 เหรียญทอง 28 เหรียญเงิน 25 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกเยาวชนตลอดกาล
สรุปเหรียญรางวัล > โอลิมปิกฤดูร้อน

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
|  สิงคโปร์ 2010 |  | 4 | 9 | 8 | 21 | − |
|  หนานจิง 2014 |  | 10 | 5 | 7 | 22 | − |
|  บัวโนสไอเรส 2018 |  | 6 | 5 | 7 | 18 | − |
 ดาการ์ 2022: เหตุการณ์ในอนาคต
 ดาการ์ 2026: เหตุการณ์ในอนาคต
| รวม | รวม | 32 | 28 | 28 | 85 | 4 |
ดูเพิ่ม

สหรัฐในโอลิมปิก
รายชื่อผู้เชิญธงชาติสหรัฐในโอลิมปิกเยาวชน
รายชื่อนักกีฬาสหรัฐที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันกีฬาโอลิมปิกเยาวชน |
| --- | --- |
 โอลิมปิกเยาวชนฤดูร้อน  โอลิมปิกเยาวชนฤดูหนาว (ประเทศเขตร้อน) 
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   ทีมผสม 
อดีต:
กองพันทหารม้าที่ 29 รักษาพระองค์

| กองพันทหารม้าที่ 29 รักษาพระองค์ |
| --- | --- |
นายทหารสังกัดกองพันทหารม้าที่ 29 รักษาพระองค์ ปฏิบัติหน้าที่เชิญธงราชวงศ์ฝ่ายใน ในริ้วกระบวนอัญเชิญพระโกศทรงพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เมื่อ พ.ศ. 2555
ประเทศ: ไทย
รูปแบบ: กองพันทหารม้ารักษาพระองค์
กองบัญชาการ: เลขที่ 206/665 ถนนพหลโยธิน แขวงสามเสนใน เขตพญาไท กรุงเทพมหานคร 10400
สีหน่วย: เหลือง-ฟ้าหม่น-แดง
วันสถาปนา: 19 ธันวาคม
ผู้บังคับบัญชา
ผู้บังคับกองพัน: พ.ท.ยุทธภูมิ  รัตน์อ่อน
กองพันทหารม้าที่ 29 รักษาพระองค์ มีชื่อเต็มว่า กองพันทหารม้าที่ 29 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร  เป็นหน่วยทหารม้ารักษาพระองค์ (ใช้ม้า) ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งใช้ม้าจริงเข้าร่วมในพิธีถวายสัตย์ปฏิญาณตนและสวนสนามของทหารรักษาพระองค์ เป็นประจำทุกปี และเป็นหน่วยทหารม้าเกียรติยศของกองทัพบกไทย ขึ้นตรงต่อกองพลทหารม้าที่ 2 รักษาพระองค์ ที่ตั้งหน่วยในปัจจุบันอยู่ที่ เลขที่ 206/665 ถนนพหลโยธิน แขวงสามเสนใน เขตพญาไท กรุงเทพมหานคร
กองพันทหารม้านี้ มีจุดเริ่มต้นมาจากกองทหารม้าในกรมทหารมหาดเล็กรักษาพระองค์สมัยรัชกาลที่ 5 ได้มีการปรับลดและขยายอัตรากำลังพลของหน่วยหลายครั้ง จนถึง พ.ศ. 2531 กองทัพบกจึงได้อนุมัติจัดตั้งกองพันทหารม้าที่ 29 ขึ้น โดยขยายหน่วยจากกองร้อยทหารม้ารักษาพระองค์ที่มีอยู่เดิมของกรมทหารม้าที่ 1 รักษาพระองค์ และมอบอำนาจการบังคับบัญชาไว้กับกองพลทหารม้าที่ 2 รักษาพระองค์ ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงได้พระราชทานพระบรมราชานุญาต ให้ยกขึ้นเป็นหน่วยทหารรักษาพระองค์ เมื่อวันที่ 20 มกราคม พ.ศ. 2535
อนึ่ง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้มีพระบรมราชโองการโปรดเกล้าฯ แต่งตั้ง ร.อ.หญิง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขณะทรงดำรงพระอิสริยยศพระเจ้าหลานเธอ พระองค์เจ้าพัชรกิติยาภา (พระยศในขณะนั้น) เป็นนายทหารพิเศษประจำกองพันนี้ ตั้งแต่วันที่ 16 พฤศจิกายน พ.ศ. 2545  และมีพระบรมราชโองการโปรดเกล้าฯ แต่งตั้ง ร.ท.หญิง สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ขณะทรงดำรงพระอิสริยยศพระเจ้าหลานเธอ พระองค์เจ้าสิริวัณณวรีนารีรัตน์ (พระยศในขณะนั้น) เป็นนายทหารพิเศษประจำกองพันนี้ ตั้งแต่วันที่ 4 พฤษภาคม พ.ศ. 2555
ภารกิจของหน่วย

จัดขบวนม้าเข้าร่วมในพระราชพิธี และรัฐพิธีที่สำคัญ และถวายการอารักขา
เครื่องแบบเต็มยศรักษาพระองค์

กองพันทหารม้าที่ 29 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร ใช้เครื่องแบบเต็มยศทหารม้ารักษาพระองค์ ซึ่งมีลักษณะดังต่อไปนี้
หมวกยอดมีพู่สีน้ำเงินหม่น ตราพระราชลัญจกรประจำรัชกาลที่ 9
เสื้อสักหลาดสีน้ำเงินหม่น แผงอกมีกระดุมสีทอง 2 แถว แผงคอและข้อมือทำด้วยสักหลาดสีแดง มีช่อชัยพฤกษ์ประดับดอกพุดตานดิ้นทอง ที่ข้อมือมีเครื่องหมายอักษรพระปรมาภิไธยย่อ ภปร. ภายใต้พระมหาพิชัยมงกุฎ
กางเกงสักหลาดสีน้ำเงินหม่น มีแถบสีเหลืองข้างละ 1 แถบ
ประดับเครื่องหมายพระปรมาภิไธยย่อ ภปร. ทำด้วยโลหะสีทอง ที่อกเสื้อเบื้องขวา
แหล่งข้อมูลอื่น

เครื่องแต่งกายของทหารรักษาพระองค์หน่วยต่าง ๆ (สำนักงานปลัดกระทรวงกลาโหม) เก็บถาวร 2007-07-31 ที่ เวย์แบ็กแมชชีน
วีดิทัศน์พิธีถวายสัตย์ปฏิญาณตน และสวนสนามของทหารมหาดเล็กรักษาพระองค์ ประจำปี พ.ศ. 2549 (Real Player) เก็บถาวร 2006-12-08 ที่ เวย์แบ็กแมชชีน
วีดิทัศน์พิธีถวายสัตย์ปฏิญาณตน และสวนสนามของทหารมหาดเล็กรักษาพระองค์ ประจำปี พ.ศ. 2548 (Real Player)[ลิงก์เสีย]
เจ้าหญิงอิซาเบลลาแห่งเดนมาร์ก

เจ้าหญิงอิซาเบลลา เฮนเรียตตา อิงกริด มาร์เกรเธอแห่งเดนมาร์ก, เคาน์เตสแห่งมงเปอซา (Princess Isabella of Denmark, Countess of Monpezat; 21 เมษายน ค.ศ. 2007) เป็นพระราชธิดาพระองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เป็นพระราชนัดดาองค์ที่สี่ และเป็นพระราชนัดดาหญิงพระองค์แรกในสมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังเป็นพระภาคิไนยในสมเด็จพระราชินีอันเนอ-มารีแห่งกรีซพระองค์ทรงอยู่ในลำดับที่สองในการสืบราชบัลลังก์เดนมาร์กต่อจากพระเชษฐา
อิซาเบลลาทรงมีสิทธิในการสืบราชบัลลังก์ลำดับรองต่อจากพระเชษฐา คือ เจ้าชายคริสเตียน มกุฎราชกุมาร จนเมื่อพิธีบัพติศมา ได้มีการขนานพระนามโดยพระชนกชนนี และสื่อของเดนมาร์กว่า "Lillepigen" ซึ่งมีความหมายว่า เด็กหญิงตัวน้อยอันเป็นที่รักไคร่
พระประวัติ

เจ้าหญิงอิซาเบลลา ประสูติเมื่อวันที่ 21 เมษายน ค.ศ. 2007 ณ โรงพยาบาลมหาวิทยาลัยโคเปนเฮเกน กรุงโคเปนเฮเกน ประเทศเดนมาร์ก  เมื่อเวลา 16.02 นาฬิกา เป็นพระบุตรองค์ที่สอง และเป็นพระธิดาองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เมื่อแรกประสูติทรงมีน้ำหนัก 3.35 กิโลกรัม (7.4 ปอนด์) มีความยาวของพระวรกาย 50 เซนติเมตร (19.6 นิ้ว) ต่อมาในช่วงเที่ยงของวันที่ 22 เมษายน ได้มีการยิงสลุตสดุดีที่ฐานทัพเรือโคเปนเฮเกน และปราสาทครอนบอร์กที่ซีแลนด์เหนือ
ทรงมีพ่อทูนหัวและแม่ทูนหัวคือ สมเด็จพระราชินีมาตีลด์แห่งเบลเยียม, เจ้าหญิงอเล็กเซียแห่งกรีซและเดนมาร์ก, นาดีน จอห์นสัน, คริสเตียน บุชวัลด์, ปีเตอร์ เฮียร์ริง และมารี หลุยส์ สคีล
วันที่ 1 กรกฎาคม ค.ศ. 2007 ได้มีพระราชพิธีบัพติศมา ณ โบสถ์น้อยภายในพระราชวังเฟรเดินบอร์ก พระองค์สวมฉลองพระองค์เดียวกับพระเชษฐาที่เคยทำพิธีดังกล่าวเมื่อปีที่แล้ว และการสวมฉลองพระองค์ดังกล่าวเป็นพระราชประเพณีของราชวงศ์กลึคสบวร์กสายหลักปฏิบัติมาตั้งแต่ในรัชกาลของสมเด็จพระราชาธิบดีคริสเตียนที่ 10 แห่งเดนมาร์ก ซึ่งพระนามของพระองค์ที่ได้รับการขนานพระนามคือ อิซาเบลลา เฮนเรียตตา อิงกริด มาร์เกรเธอ
เจ้าหญิงพร้อมด้วยพระชนกและพระชนนี ได้เสด็จไปยังนิวยอร์ก เพื่อสนับสนุนและส่งเสริมเดนมาร์กในนิทรรศการ "Creative Nation" เมื่อวันที่ 17-21 กันยายน ค.ศ. 2007 จากการริเริ่มของโฆษกหญิง ลิส เฟรเดอริกเซน เพราะมกุฎราชกุมารีทรงเลี้ยงพระบุตรด้วยน้ำนมของพระองค์เอง
วันที่ 20 ธันวาคมปีเดียวกันนั้นเอง สติก เมอลเลอร์ รัฐมนตรีว่าการกระทรวงการต่างประเทศของเดนมาร์ก ได้ลงนามและลงลายมือชื่อลงในเอกสารอย่างเป็นทางการในการเพิ่มพระนามของเจ้าหญิงอิซาเบลลา เป็นรัชทายาทในการสืบราชบัลลังก์ ซึ่งรวมไปถึงข้อมูลปลีกย่อยต่าง ๆ ได้ถูกบันทึกตามกฎมนเทียรบาล ปี ค.ศ. 1799
พระอิสริยยศ

| ธรรมเนียมพระยศของ เจ้าหญิงอิซาเบลลา |
| --- | --- |
ธงประจำพระอิสริยยศ
ตราประจำพระองค์
การทูล: Handes Kongelige Højhed  (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Deres Kongelige Højhed  (เกล้ากระหม่อม/เพคะ)
ลำดับโปเจียม: 5
เฮอร์รอยัลไฮนิส เจ้าหญิงอิซาเบลลาแห่งเดนมาร์ก (21 เมษายน ค.ศ. 2007 - 29 เมษายน ค.ศ. 2008)
เฮอร์รอยัลไฮนิส เจ้าหญิงอิซาเบลลาแห่งเดนมาร์ก, เคาน์เตสแห่งมงเปอซา (29 เมษายน ค.ศ. 2008 - ปัจจุบัน)
ฮิโรโนริ ซารูตะ

นักฟุตบอลชาวญี่ปุ่น
| ข้อมูลส่วนตัว |
| --- | --- | --- | --- |
ชื่อเต็ม:  ฮิโรโนริ ซารูตะ
วันเกิด:   (1982-10-28) 28 ตุลาคม ค.ศ. 1982 (42 ปี)
สถานที่เกิด:  โอตาเกะ จังหวัดฮิโรชิมะ ประเทศญี่ปุ่น
ส่วนสูง:  1.62 m (5 ft 4 in)
ตำแหน่ง:  กองหน้า
สโมสรเยาวชน
2001–2004:  มหาวิทยาลัยทากูโชกุ
สโมสรอาชีพ*
| ปี |  ทีม |  ลงเล่น |  (ประตู) |
| 2005–2006 |  เอฮิเมะ |  28 |  (3) |
| 2007 |  YKK AP |  27 |  (4) |
| 2008 |  Balestier Khalsa |  15 |  (2) |
| 2009 |  ศรีราชา |  29 |  (5) |
| 2010–2013 |  บางกอก กลาส |  120 |  (30) |
| 2014–2015 |  ท่าเรือ |  62 |  (6) |
| 2016 |  เชียงราย ยูไนเต็ด |  27 |  (1) |
| 2017 |  อุดรธานี |  20 |  (4) |
| รวม |   |  315 |  (55) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฮิโรโนริ ซารูตะ (ญี่ปุ่น: 猿田 浩得; โรมาจิ: Saruta Hironori; เกิด 28 ตุลาคม ค.ศ. 1982) เป็นนักฟุตบอลชาวญี่ปุ่นที่เกษียณแล้ว
ซารูตะลงเล่น 10 ครั้งในเจลีก ดิวิชัน 2กับสโมสรฟุตบอลเอฮิเมะใน ค.ศ. 2006
แหล่งข้อมูลอื่น

ฮิโรโนริ ซารูตะ ที่เจลีก (ญี่ปุ่น)
ตราแผ่นดินของเดนมาร์ก

| ตราแผ่นดินของเดนมาร์ก |
| --- | --- |

รายละเอียด
ผู้ใช้ตรา: ราชอาณาจักรเดนมาร์ก
เริ่มใช้: พ.ศ. 1733 บังคับใช้  พ.ศ. 2362
เครื่องยอด: มงกุฏพระเจ้าคริสเตียนที่ 5 แห่งเดนมาร์ก
โล่: พื้นหลังสีเหลือง สิงโตสีน้ำเงินสามตัว และหัวใจเก้าดวงสีแดง
| ตราของสมเด็จพระราชินีนาถแห่งเดนมาร์ก |
| --- | --- |

รายละเอียด
ผู้ใช้ตรา: สมเด็จพระราชินีนาถมาร์เกรเธที่ 2 แห่งเดนมาร์ก
เริ่มใช้: พ.ศ. 2515
เครื่องยอด: มงกุฏพระเจ้าคริสเตียนที่ 5 แห่งเดนมาร์ก
โล่:  ช่องที่ 1 และ 4 พื้นหลังสีเหลือง เป็นรูป สิงโตสีน้ำเงินสามตัว และหัวใจเก้าดวงสีแดง  ช่องที่ 2 พื้นหลังสีเหลือง เป็นรูป สิงโตสีน้ำเงินสองตัว  ช่องที่ 3 พื้นหลังสีฟ้า เป็นรูป มงกุฏสีเหลืองสามมงกุฏ แพะ และหมีขั้วโลก  ตรงกลาง เป็บแถบสีเหลืองและแดง
ประคองข้าง: คนป่า
อิสริยาภรณ์: ตราแดนเนบรอง ช้าง
ตราแผ่นดินของเดนมาร์ก

ตราแผ่นดินของเดนมาร์ก เริ่มใช้เมื่อพ.ศ. 1733 บังคับใช้เมื่อ พ.ศ. 2362 มีส่วนประกอบคือ
ยอด เป็นรูป  มงกุฏพระเจ้าคริสเตียนที่ 5 แห่งเดนมาร์ก
โล่ เป็นรูป สิงโตสีน้ำเงินสามตัว และหัวใจเก้าดวงสีแดง พื้นหลังสีเหลือง
ตราของสมเด็จพระราชินีนาถแห่งเดนมาร์ก

ยอด เป็นรูป มงกุฏพระเจ้าคริสเตียนที่ 5 แห่งเดนมาร์ก
โล่ 
ช่องที่ 1 และ 4 พื้นหลังสีเหลือง เป็นรูป สิงโตสีน้ำเงินสามตัว และหัวใจเก้าดวงสีแดง 
ช่องที่ 2 พื้นหลังสีเหลือง เป็นรูป สิงโตสีน้ำเงินสองตัว 
ช่องที่ 3 พื้นหลังสีฟ้า เป็นรูป มงกุฏสีเหลืองสามมงกุฏ แพะ และหมีขั้วโลก 
ตรงกลาง เป็บแถบสีเหลืองและแดง
ประคองข้าง เป็นรูป คนป่า
อิสริยาภรณ์ เป็นรูป ตราแดนเนบรอง ช้าง
ดูเพิ่ม

ธงชาติเดนมาร์ก
เพลงชาติเดนมาร์ก
| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
หางนม

| --- | --- |
หางนมที่เพิ่งได้จากการกรองเนยแข็งใหม่ ๆ
คุณค่าทางโภชนาการต่อ 100 กรัม (3.5 ออนซ์)
พลังงาน: 112 กิโลจูล (27 กิโลแคลอรี)

คาร์โบไฮเดรต: 5.14 g
น้ำตาล: 5.14 g
 

ไขมัน: 0.36 g
 

โปรตีน: 0.85 g
 

แร่ธาตุ
แคลเซียม: (5%) 47 มก.
 

องค์ประกอบอื่น
น้ำ: 93.12 g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
หางนม หรือ ซีรัมของนม (อังกฤษ: whey หรือ milk serum) เป็นของเหลวที่หลงเหลือจากการทำนมให้เป็นลิ่มนมและผ่านการกรองแล้ว มันเป็นผลผลิตพลอยได้จากการผลิตเนยแข็งหรือเคซีน และสามารถนำไปใช้ใทางธุรกิจได้หลายอย่าง หางนมหวานผลิตได้ระหว่างการทำเนยแข็งชนิดแข็งประเภทเรนเนต อย่างเช่น เนยแข็งเชดดา หรือเนยแข็งสวิส หางนมกรด (หรือที่รู้จักกันในชื่อ "หางนมเปรี้ยว") ได้มาระหว่างการผลิตเนยแข็งประเภทกรด อย่างเช่น เนยแข็งคอทเทจ
การผลิต

หางนมเป็นผลิตภัณฑ์ร่วมในการผลิตเนยแข็ง โดยจะเป็นส่วนประกอบที่แยกตัวออกจากนมหลังจากถูกเปลี่ยนให้เป็นนมข้นแข็งแล้ว เมื่อเติมเรนเนตหรือสารที่เป็นกรดที่สามารถกินเข้าไป
การใช้

หางนมใช้ในการผลิตริคอตตา บราวน์ชีส และผลิตภัณฑ์อื่น ๆ อีกเป็นจำนวนมากสำหรับการบริโภคของมนุษย์ นอกจากนี้ มันยังได้เป็นสารปรุงแต่งในอาหารแปรรูปจำนวนมาก รวมทั้งขนมปัง แคร็กเกอร์ และขนมอบเชิงพาณิชย์ ตลอดจนอาหารสัตว์ โปรตีนหางนมโดยส่วนมากแล้วประกอบด้วยอัลฟาแลคตัลบูมินและบีตาแลคโตโกลบูลิน ขึ้นอยู่กับวิธีการผลิต ซึ่งอาจมีไดลโคมาโครเพปไทด์ (GMP) ด้วย
โปรตีนหางนมมักจะถูกขายเป็นสินค้าประเภทอาหารเสริม ซึ่งได้รับความนิยมอย่างมากโดยเฉพาะอย่างยิ่งในกีฬาเพาะกาย ในสวิตเซอร์แลนด์ ที่ซึ่งการผลิตเนยแข็งเป็นอุตสาหกรรมที่สำคัญ หางนมถูกใช้เป็นส่วนประกอบสำคัญในเครื่องดื่มอัดลม ที่เรียกว่า ริเวลลา ในไอซ์แลนด์ มีการผลิตและขายหางนมเหลวในกล่องขนาด 1 ลิตร (พลังงาน 78 kJ หรือ 18 kcal, โปรตีน 0.4 ก., คาร์โบไฮเดรต 4.2 ก., โซเดียม 55 มก.)
สุขภาพ

เนื่องจากหางนมมีแล็กโทส ประชากรสหราชอาณาจักรที่แพ้แลคโทสประมาณ 5% จึงควรหลีกเลี่ยงการบริโภคหางนม หางนมแห้ง ซึ่งเป็นอาหารเสริมที่พบได้ทั่วไป มีแล็กโทสเป็นส่วนประกอบมากกว่า 70%
หางนมเหลวประกอบด้วยแล็กโทส โปรตีนและแร่ธาตุ ตลอดจนไขมันบางส่วน ใน พ.ศ. 2548 นักวิจัยจากมหาวิทยาลัยลุนด์ในสวีเดน ค้นพบว่า หางนมได้กระตุ้นการปลดปล่อยอินซูลินในผู้ป่วยเบาหวานชนิดที่ 2 งานเขียนในวารสารสารอาหารคลินิกอเมริกัน ได้ค้นพบเช่นกันว่า หางนมสามามารถช่วยควบคุมและลดลิ่มในระดับน้ำตาลเลือดในหมู่ผู้ป่วยโรคเบาหวานชนิดที่ 2 โดยการหลั่งอินซูลิน
รายนามผู้ประกาศข่าวและผู้รายงานข่าว สถานีโทรทัศน์ไอทีวี

รายนามอดีตผู้ประกาศข่าวและผู้รายงานข่าว ไอทีวีและทีไอทีวี เรียงชื่อตามลำดับอักษร
หมายเหตุ
บางรายได้แยกย้ายไปอยู่สถานีโทรทัศน์ช่องต่าง ๆ และ บางรายยังคงดำเนินงานอยู่ หรืออาจกลับมาทำงานอีกครั้งในนามไทยพีบีเอส ซึ่งจะแสดงไว้ในวงเล็บหลัง